**Jautājumi un atbildes par tirgus izpēti**

**“Grunts sanācijas tehniskās dokumentācijas izstrāde Kleistu 29”**

1. **Jautājums:**

Jautājums par darba uzdevuma punktu: "Ne ilgāk kā 3 (trīs) mēnešu laikā no līguma noslēgšanas Pasūtītājs saņem dokumentus atbilstoši 5.1. punktam" - šis ir termiņš ņemot vērā izpētes programmas saskaņojumu ar Valsts Vides dienestu, kas parasti ilgst vismaz 1 mēnesi? Tas gan nozīmē, ka darbam paliek 2 mēneši, kuros savukārt saskaņot rezultātus ar Valsts Vides dienestu izskatās nereāli.

**Atbilde:**

RP SIA “Rīgas satiksme” piekrīt pagarināt termiņu līdz 5 mēnešiem, kas būtu pietiekami izstrādei un saskaņojumiem. Tirgus izpētē pievienotajos dokumentos (Projektēšanas uzdevumā un Pieteikuma formā) tiks veikti grozījumi (iekrāsots ar sarkaniem burtiem).

1. **Jautājums:**

Pasūtītājs nav definējis urbumu skaitu un izvietojumu, līdz arto mēs pieņemam, ka:

1) izpētei jābūt tādā apjomā, kas ļauj VVD juridiski piekrist izpētes apjomam?

2) izpildītājam jāuzņemas risks, kad viņa finanšu piedāvājumam iespējams nepiekritīs VVD, līdz ar to iesniegtā finanšu rāmja ietvaros darba mērķi nevarēs izpildīt - kādas ir plānotas soda sankcijas šādā gadījumā?

**Atbilde:**

Kā jau iepirkuma specifikācijā minēts izpētes Objekts ir DUS, kas jau norāda uz to, kāda veida piesārņojums prognozējams. Iepriekš Objektā nav veikta ģeoekoloģiskā izpēte un tā nav reģistrēta kā piesārņota vieta. Vienīgais iemesls, kas liecina, ka Objekts rada ietekmi uz vidi un kā dēļ nepieciešams veikt ģeoeokoloģisko izpēti, ir tas, ka blakus esošajā sadzīves notekūdeņu cauruļvadu tīklā infiltrējās ar naftas produktiem piesārņoti gruntsūdeņi, jo notekūdeņu kvalitātes monitoringa ietvaros veiktās laboratorijas analīzes uzrāda paaugstinātu kopējās naftas produktu koncentrāciju.

Precizēts projekta mērķis: noteikt Objektā grunts un gruntsūdens piesārņojuma intensitāti un izplatību paredzot atbilstošas izpētes metodes, darbu veidus un apjomus detalizētas izpētes apmērā, noskaidrot piesārņotājvielu spektru, kas šajā gadījumā būtu kopējie naftas produkti un monoaromātiskie ogļūdeņraži, un veikt piemērotākās teritorijas attīrīšanas alternatīvas izvēli, sastādot teritorijas attīrīšanas (sanācijas) darbu veikšanas programmu ar izmaksu aprēķinu.

Tirgus izpētē pievienotajā Projektēšanas uzdevumā tiks veikti grozījumi (iekrāsots ar sarkaniem burtiem).

1. **Jautājums:**

Lūdzam precizēt teritoriju, kurā nepieciešams veikt izpētes darbus – atbilstoši konkursa dokumentiem pievienotajam un PPPV reģistrā atrodamajam ierakstam par potenciāli piesārņotu vietu, tā atrodas Kleistu ielā 28, bet pārējos informācijas avotos ir minēta adrese Kleistu iela 29.

**Atbilde:**

Precizējot informāciju, PPPV reģistrā ir ievietota esošā, patreiz darbojošā uzņēmuma degvielas uzpildes stacija (DUS), kas ir tuvākā potenciāli piesārņotā vieta vecajai nestrādājošai padomju laika DUS, kas atrodas otrpus Kleistu ielai ar Nr. 29, turpmāk Objekts, un uz šo brīdi nav demontēta. **Izraksts no PPPV par Kleistu ielu 28 DUS ir tikai informatīva rakstura.**

1. **Jautājums:**

Lūdzam precizēt, vai jau šajā izpētes stadijā ir nepieciešams izstrādāt sanācijas risinājumu, jo no PPPV reģistra ierakstiem ir redzams, ka Kleistu iela 29 nav reģistrēta ne kā piesārņota vieta, ne arī kā potenciāli piesārņotā vieta. Kā arī konkursa dokumentiem nav pievienota nekāda informācija par agrāk veiktiem izpētes vai monitoringa datiem, kas apstiprina piesārņojuma esamību teritorijā Ķleistu ielā 29. Ja šādi dati nav pieejami, ierosinām mainīt veicamās izpētes darbu apjomus un dalīt to 2 etapos, pirmkārt veicot Sākotnējo izpēti, kuras mērķis būtu apzināt teritorijas piesārņojuma esamību un konstatēt galvenās piesārņotājvielas. Un tikai iegūstot sākotnējo informāciju par piesārņojumu, otrajā etapā jau detalizēti pētot tieši piesārņojuma izplatības areālu/us, robežas, u.c. datus, kas nepieciešami sanācijas risinājuma izstrādei.

**Atbilde:**

Kā jau iepirkuma specifikācijā minēts, izpētes Objekts ir DUS, kas jau norāda uz to, kāda veida piesārņojums sagaidāms. Iepriekš Objektā nav veikta ģeoekoloģiskā izpēte un tā nav reģistrēta kā piesārņota vieta. Vienīgais iemesls, kas liecina, ka Objekts rada ietekmi uz vidi un kā dēļ nepieciešams veikt ģeoeokoloģisko izpēti ir tas, ka blakus esošajā sadzīves notekūdeņu cauruļvadu tīklā infiltrējās ar naftas produktiem piesārņoti gruntsūdeņi, jo notekūdeņu kvalitātes monitoringa ietvaros veiktās laboratorijas analīzes uzrāda paaugstinātas kopējās naftas produktu koncentrācijas.

RP SIA “Rīgas Satiksme” nepiekrīt sadalīt ģeoekoloģisko izpēti divos etapos, jo ir zināms vecās DUS teritorijas kontūrs un ir zināms piesārņojuma veids – naftas produkti. Precizēts projekta mērķis: noteikt Objektā grunts un gruntsūdens piesārņojuma intensitāti un izplatību paredzot atbilstošas izpētes metodes, darbu veidus un apjomus detalizētas izpētes apmērā, noskaidrot piesārņotājvielu spektru, kas šajā gadījumā būtu kopējie naftas produkti un monoaromātiskie ogļūdeņraži, un veikt piemērotākās teritorijas attīrīšanas alternatīvas izvēli, sastādot teritorijas attīrīšanas (sanācijas) darbu veikšanas programmu ar izmaksu aprēķinu.